ଜଗତସିଂହପୁର, ମାର୍ଚ୍ଚ ୧୨ (ଲୋକାଲ ୱାୟାର): ମଧ୍ୟାହ୍ନ ଭୋଜନ ଯୋଜନାରେ ଚାଉଳ ମିଳୁ ନଥିବାରୁ ଜଗତସିଂହପୁର ଜିଲ୍ଲାର ସରକାରୀ ପ୍ରାଥମିକ ଓ ଉଚ୍ଚ ବିଦ୍ୟାଳୟର ହଜାର ହଜାର ପିଲା ଉପାସରେ ରହୁଛନ୍ତି ।
ଜିଲ୍ଲାର ୧୮୩୨ ପ୍ରାଥମିକ ବିଦ୍ୟାଳୟ ମଧ୍ୟରୁ ୧୪୫ଟିରେ ମଧ୍ୟାହ୍ନ ଭୋଜନ ବନ୍ଦ ଥିବାରୁ ଅଭିଭାବକ ଓ ଶିକ୍ଷକମାନେ ସ୍କୁଲ ଓ ଗଣଶିକ୍ଷା ବିଭାଗର ଉଚ୍ଚ କର୍ତୃପକ୍ଷ ଓ ଜିଲ୍ଲା ପ୍ରଶାସନର ଅବହେଳାକୁ ଦାୟୀ କରିଛନ୍ତି ।
ଟଙ୍କା ଥାଇ ବି ବିଭିନ୍ନ ସ୍କୁଲକୁ ଏମଡିଏମ ଚାଉଳ ଯୋଗାଣ ହେଉନାହିଁ ।
ପରିବହନ ସଂସ୍ଥା ଚୟନରେ ବ୍ୟାପକ ଅନିୟମିତତା, ପ୍ରକ୍ରିୟାତ୍ମକ ତ୍ରୁଟି, ସରକାରୀ ଅଧିକାରୀମାନଙ୍କ ଅବହେଳା ଓ କଠୋର ମନୋଭାବ ଯୋଗୁ ଜଗତସିଂହପୁର ଜିଲ୍ଲାର ବିଭିନ୍ନ ପ୍ରାଥମିକ ବିଦ୍ୟାଳୟକୁ ଚାଉଳ ଯୋଗାଣ ହୋଇ ପାରୁନାହିଁ ।
ଫଳରେ ଜିଲ୍ଲାର ୧୪୫ଟି ସ୍କୁଲର ହଜାର ହଜାର ଛାତ୍ରଛାତ୍ରୀ ଖାଲି ପେଟରେ ରହୁଛନ୍ତି ।
ଏମଡିଏମ ପୋର୍ଟାଲ ଅନୁଯାୟୀ ଜଗତସିଂହପୁର ଜିଲ୍ଲାର ୧୪୫ଟି ପ୍ରାଥମିକ ବିଦ୍ୟାଳୟରେ ମଧ୍ୟାହ୍ନ ଭୋଜନ ବନ୍ଦ ହୋଇଛି ।
ଶିକ୍ଷକମାନେ ସ୍ଥାନୀୟ ଗ୍ରାମବାସୀଙ୍କ ଠାରୁ ଚାଉଳ ଧାରରେ ଆଣି ମଧ୍ୟାହ୍ନ ଭୋଜନ ଜାରି ରଖିଛନ୍ତି । ଏପରିକି ଅନେକ ଶିକ୍ଷକ/ଶିକ୍ଷୟିତ୍ରୀ ପିଲାଙ୍କୁ ଚୁଡା, ଗୁଡ ଓ ବିସ୍କୁଟ ଦେଉଛନ୍ତି ।
ବାଲିକୁଦା ବ୍ଲକର କିଛି ଶିକ୍ଷକ/ଶିକ୍ଷୟିତ୍ରୀ ପରିଚୟ ଗୋପନ ରଖିବା ସର୍ତରେ କହିଛନ୍ତି ଆମେ ଗତ ଦୁଇ ମାସ ହେଲା ସ୍ଥାନୀୟ ଦୋକାନୀ ଠାରୁ ଚାଉଳ ଧାରରେ ଆଣି ମଧ୍ୟାହ୍ନ ଭୋଜନ ପ୍ରସ୍ତୁତ କରୁଛୁ ।
ଅଭିଭାବକମାନଙ୍କ ସ୍ୱୀକୃତି ଆଣି ଆମେ ଅନେକ ସମୟରେ ସେମାନଙ୍କୁ ଚୁଡ଼ା, ଗୁଡ଼ ଓ ବିସ୍କୁଟ ଦେଉଛୁ ।
ବକେୟା ଟଙ୍କା ମିଳିବାରେ ବିଳମ୍ବ ହେଉଥିବାରୁ ଅଧିକାଂଶ ଦୋକାନୀ ଚାଉଳ ଦେବାକୁ ମନା କରୁଛନ୍ତି । ତେଣୁ ପିଲାମାନେ ସ୍କୁଲରେ ମଧ୍ୟାହ୍ନ ଭୋଜନ ବିନା ପଢିବାକୁ ବାଧ୍ୟ ହେଉଛନ୍ତି ।
ମଧ୍ୟାହ୍ନ ଭୋଜନ ଯୋଜନାର ଚାଉଳ ଯୋଗାଣ ପଛରେ ଏକ ର୍ୟାକେଟ ସକ୍ରିୟ ରହିଛି ବୋଲି କିଛି ଶିକ୍ଷକ ଅଭିଯୋଗ କରିଛନ୍ତି ।
ବିଭିନ୍ନ ସ୍କୁଲକୁ ଚାଉଳ ଯୋଗାଣ ପାଇଁ ଏକ ଦୁର୍ନୀତିଗ୍ରସ୍ତ ପରିବହନ ସଂସ୍ଥାକୁ ଦାୟିତ୍ୱ ମିଳିଛି । ହେଲେ ସେହି ଚାଉଳ ଅନ୍ୟ ପରିବହନ ସଂସ୍ଥା ଦ୍ୱାରା ବାଟମାରଣା ହେଉଛି ।
ଏପରିକି ସ୍କୁଲର ପ୍ରଧାନ ଶିକ୍ଷୟିତ୍ରୀଙ୍କୁ ଠକି କମ ପରିମାଣର ଚାଉଳ ଦିଆଯାଉଥିଲେ ବି ଉଚ୍ଚ କର୍ତ୍ତୃପକ୍ଷ ଏସବୁ ସମସ୍ୟାକୁ ଅଣଦେଖା କରୁଛନ୍ତି ।
ତିର୍ତ୍ତୋଲ ବ୍ଲକର କିଛି ଶିକ୍ଷକ ଏକ ନିର୍ଦ୍ଦିଷ୍ଟ ପରିବହନ ଏଜେଣ୍ଟ ପଞ୍ଚାନନ ମହାନ୍ତି ବହୁ ପରିମାଣର ରାଉଳ ଆତ୍ମସାତ କରୁଥିବା ଅଭିଯୋଗ କରିଥିଲେ ।
ଜିଲ୍ଲା ଶିକ୍ଷା ଅଧିକାରୀ ପ୍ରତିଭା ମଞ୍ଜରୀ ଦାସ ଏହି ଅଭିଯୋଗର ତଦନ୍ତ ପାଇଁ ବ୍ଲକ ଶିକ୍ଷା ଅଧିକାରୀ, ତିର୍ତ୍ତୋଲ ବୀରେନ ମହାନ୍ତିଙ୍କୁ ନିର୍ଦ୍ଦେଶ ଦେଇଥିଲେ ।
ତଦନ୍ତ ବେଳେ ମଧ୍ୟାହ୍ନ ଭୋଜନ ଯୋଜନାରେ ଚାଉଳ ଯୋଗାଣରେ ବହୁ ହେରଫେର ହୋଇଥିବା ଜାଣିପାରି ତିର୍ତ୍ତୋଲ ଥାନାରେ ରାଉତଙ୍କ ବିରୋଧରେ ଏଫଆଇଆର ରୁଜୁ କରିଥିଲେ ।
ହେଲେ ପୁଲିସ ଏଯାଏଁ ଅଭିଯୁକ୍ତ ପରିବହନ ଏଜେଂଟକୁ ଗିରଫ କରି ପାରିନାହିଁ ।
ତିର୍ତୋଲ ଥାନା ଭାରପ୍ରାପ୍ତ ଇନସ୍ପେକ୍ଟର କୃଷ୍ଣ ପ୍ରସାଦ ମିଶ୍ର ସୂଚନା ଦେଇଛନ୍ତି ବିଇଓ, ତିର୍ତୋଲଙ୍କ ଠାରୁ ଅଭିଯୋଗ ଗ୍ରହଣ କରି ଗତ ମାସରେ ଅଭିଯୁକ୍ତ ପରିବହନ ଏଜେଂଟ ବିରୋଧରେ ମାମଲା ରୁଜୁ ହୋଇଛି ।
ଏମଡିଏମ ଚାଉଳ ଯୋଗାଣରେ ହୋଇଥିବା ଅନିୟମିତତା ଓ ହେରଫେରର ତଦନ୍ତ ଆରମ୍ଭ ହୋଇଛି । ଏଯାଏଁ କେହି ଗିରଫ ହୋଇନାହାନ୍ତି ବୋଲି ସେ କହିଛନ୍ତି ।
ଉଲ୍ଲେଖଯୋଗ୍ୟ, ଗତ ଜୁଲାଇ ୨୦୧୯ରେ ଜଗତସିଂହପୁର ଜିଲ୍ଲାର ବିଭିନ୍ନ ସ୍କୁଲକୁ ଏମଡିଏମ ଯୋଜନାରେ ପ୍ରବଳ ଅନିୟମିତତା ଓ ଅନଧିକୃତ ଚାଉଳ ଉଠାଣ ହୋଇଥିବା ସ୍କୁଲ ଓ ଗଣଶିକ୍ଷା ବିଭାଗ ଜାଣି ପାରିଥିଲା ।
ଜିଲ୍ଲା ଶିକ୍ଷା ଅଧିକାରୀ ଏସବୁ ସ୍କୁଲର ପ୍ରଧାନ ଶିକ୍ଷକ/ ଶିକ୍ଷୟିତ୍ରୀଙ୍କ ଠାରୁ କିଲୋଗ୍ରାମ ପିଛା ୨୮.୩୬ ଦରରେ ୬୦.୯୩ ଲକ୍ଷ ଟଙ୍କା ଆଦାୟ କରିବାକୁ ନିର୍ଦ୍ଦେଶ ଦେଇଥିଲେ । ହେଲେ ଭୁଲ କରିଥିବା ଶିକ୍ଷକଙ୍କ ବିରୋଧରେ ଏଯାଏଁ କୌଣସି କାର୍ଯ୍ୟାନୁଷ୍ଠାନ ଗ୍ରହଣ କରା ଯାଇନାହିଁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
